David Pizarro

**David Marcelo Pizarro Cortés** () ya iku glandhang bal-balan Chili sing saiki main kanggo Universidad Da Chilé ing Liga Chilé. Panjenengané dikenal amarga visi mainé, operan, kaprigelan nggiring bal lan kaprigelan sépak bébasé.

Panjenengané main kanggo tim nasional Chili tekan 2005, ing kunu panjenengané menangaké medali perunggu ing Olimpiade 2000 ing nagara Sydney. Pizarro ya iku glandhang tengah, sing bisa ngoprasi ing posisi nyerang ing mburi striker.

Sasuwéné Pizarro main ing Italia, panjenengané menangaké siji gelar Serie A (2005-06), telung gelar Coppa Italia lan rong gelar Supercoppa Italiana. Jejuluk Pizarro ya iku "***Pek***", dijupuk saka kata "***pequeño***", sing tegesé "***cilik***" ing basa Spanyol, amarga awaké sing endèk (1,70 mèter).

## Karir klub 
### Awal karir 
Pizarro miwiti kariré minangka glandhang karo Santiago Wanderers ing Valparaíso, Chili.

Pizarro sing kapisan main ing bal-balan Éropah karo Udinese ing Serie A. Ing kunu, panjenengané disilihaké ing tim Amérika Kidul Universidad de Chile ing kunu panjenengané miwiti debuté ing Copa Libertadores. Panjenengané main apik ing Udinese kanthi bimbingan pelatih Luciano Spalletti.

### Internazionale 
Ing tanggal 14 Juli 2005, Pizarro ditransfer ing F.C. Internazionale Milano kanthi biaya  € 10 yuta (ditambah setengah saka hak Goran Pandev, sing Lazio tuku setaun salanjuté € 4 yuta) kanthi kontrak petang taun. Ing wektu iku, Pizarro ngeklaim manawa panjenengané pengen pensiun saka Nerazzurri. Nanging, Pizarro mapan ing bangku cadangan nalika akèh kesempatan, amarga persaingan kanggo posisiné karo bintang Argentina Juan Sebastián Verón.

Sasuwené sak mangsa bareng Internazionalé, Pizarro menangaké Serie A, Supercoppa Italiana, lan Coppa Italia.

### AS Roma 
Tanggal 19 Agustus 2006, Pizarro pindah ing AS Roma, panjenengané dikontrak sasuwéné 4 mangsa kanthi transfer € 6,5 yuta lan statusé ya iku isih kaduwénan bareng karo Inter Milan. Setaun salanjuté Roma mbayar € 5.750.000 kanggo sisa kaduwénan bareng antarané Inter lan Roma.

Sasuwéné Pizarro main ing Roma, panjenengané wés ngentukaké rong gelar Coppa Italia kanggo mangsa 2006-07 lan 2007-08 tambah siji gelar Supercoppa Italiana ing taun 2007. Ing pungkasan Januari 2012, panjenengané disilihaké Roma kanggo main ing Manchester City F.C. tekan pungkasané mangsa.

### Manchester City 
Pizarro teko ing Manchester City F.C. tanggal 31 Januari 2012 kanthi status minangka juru main silihan tekan pungkasan mangsa. Panjenengané dadi juru main sing asalé Chili kapisan sing main kanggo Manchester City F.C.. Panjenengané nglakokaké debut minangka pangganti ing menit 90 tanggal 4 Fèbruari kanggo nggantekaké Adam Johnson nalika kamenangan 3-0 City nglawan Fulham F.C. ing Liga Primer Inggris.

### Fiorentina 
Ing tanggal 9 Agustus 2012, Pizarro ditransfer ing ACF Fiorentina kanggo rong mangsa.

## Prestasi
### Tim Nasional
* '***
** Olimpiade 2000: Gambar:Bronze medal icon.svg ing Sydney (2000)

### Internazionale
*Serie A: 2005–06
*Supercoppa Italiana: 2005
*Coppa Italia: 2005–06

### AS Roma
*Supercoppa Italiana: 2007
*Coppa Italia (2): 2006–07, 2007–08

### Manchester City
* **Premier League*' (1): 2011–12

## Réferènsi